โรงเรียนอัสสัมชัญธนบุรี
โรงเรียนอัสสัมชัญธนบุรี (; อักษรย่อ: อ.ส.ธ.) เป็นโรงเรียนเอกชนลำดับ 8 ก่อตั้งโดยคณะภราดาเซนต์คาเบรียล เมื่อปี พ.ศ. 2504 เดิมเป็นโรงเรียนชายล้วน ตั้งแต่ ปีพ.ศ. 2552 ได้รับนักเรียนหญิงเข้ามา จึงเปลี่ยนแปลงเป็นโรงเรียนสหศึกษา มีสถานที่ตั้งอยู่ที่ 92 ถนนอัสสัมชัญ แขวงบางไผ่ เขตบางแค กรุงเทพมหานคร 10160 ปัจจุบันโรงเรียนอัสสัมชัญธนบุรีมีอายุครบ ปี
โรงเรียนผดุงดรุณี
โรงเรียนผดุงดรุณี เป็นโรงเรียนเอกชน เปิดสอนที่ ซอยประมวญ ถนนสีลม กรุงเทพมหานคร ซึ่งอยู่ฝั่งตรงข้ามกับโรงเรียนกรุงเทพคริสเตียนวิทยาลัย ปัจจุบันได้รวมกับโรงเรียนอัสสัมชัญคอนแวนต์
ก่อนหน้านั้นเป็นเพียงบ้านพักของ นางกิมฮ๊อก บุญจิต อดีตครู โรงเรียนผดุงราษฎ์ หลังจากย้ายเข้ามาที่ กรุงเทพมหานคร ได้ใช้เวลาว่างในการอบรมสั่งสอนบุตรหลาน เดิมมีเพียง 7-8 คน ต่อมาเพื่อนบ้านได้นำบุตรหลานมามากให้ช่วยอบรม จนปี พ.ศ. 2449 จึงเปิดเป็นโรงเรียนชื่อว่า ผดุงดรุณี เปิดสอนชั้นมูล จนถึงชั้นประถมศึกษาปีที่ 3 สอนวิชาภาษาไทย ภาษาอังกฤษ และการฝีมือ 
ในปัจจุบันถูกเปลี่ยนชื่อเป็น โรงเรียนอัสสัมชัญคอนแวนต์ สีลม เมื่อ พ.ศ. 2538 ถือเป็นแผนกประถมของโรงเรียนอัสสัมชัญคอนแวนต์